Държавен вестник, бр. 101, 2003 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  101
§ 72. Създава се чл. 93а:
“Чл. 93а. (1) Извозът на добита от горите
дървесина се извършва по горски пътища, въ-
жени линии и спускове по начин, който не ув-
режда почвата и не причинява повреди на оста-
ващите дървета и на съществуващия подраст,
на пътните платна и на съоръженията в горите,
при спазване изискванията на чл. 93, ал. 5.
(2) Не се допуска движение на верижни ма-
шини по пътища с трайна настилка в горския
фонд.
(3) Временни горски въжени линии се проек-
тират и изграждат при следните условия и ред:
1. директорът на държавното лесничейство
одобрява трасе за изграждане на въжени ли-
нии на базата на изготвени техническо зада-
ние и скица;
2. техническият проект за въжени линии с
дължина над 500 м се одобрява от началника
на регионалното управление на горите, а под
500 м—от директора на държавното лесни-
чейство.
(4) Закриването на въжените линии се из-
вършва с протокол, изготвен от комисия, включ-
ваща представители на държавното лесничейст-
во. Закриването на въжените линии се извърш-
ва в присъствието на ползвателя.
(5) Изграждането на временни извозни пъ-
тища и спускове се извършва при наличието
на технологичен план и скица, одобрени от ди-
ректора на държавното лесничейство, като
срокът за изграждане се определя в позволи-
телното за сеч. Изградените извозни пътища и
спускове се закриват с протокол, изготвен от
комисия, включваща представители на държав-
ното лесничейство. Закриването на извозни
пътища и спускове се извършва в присъствие-
то на ползвателя.”
§ 73. В чл. 94 се правят следните изменения
и допълнения:
1. Алинеи 1 и 2 се отменят.
2. Алинея 3 се изменя така:
“(3) Дървесината, изнесена извън местата,
указани за нейното измерване в позволително-
то за сеч и извоз, и необявена за измерване, се
описва в протокол и остава в разпореждане на
държавното лесничейство.”
3. Създава се нова ал. 5:
“(5) Транспортирането по ал. 4 се извършва
в срока, определен в позволителното за транс-
портиране.”
4. Досегашната ал. 5 става ал. 6.
5. Досегашната ал. 6 става ал. 7 и в нея се
правят следните изменения и допълнения:
а) думата “при” се заменя с “преди”;
б) създава се изречение второ:
“Преди транспортирането на дървесината
документът се заверява от длъжностно лице,
определено от директора на съответното дър-
жавно лесничейство.”
6. Досегашната ал. 7 става ал. 8.
7. Създава се ал. 9:
“(9) Ползвателите на дървесина предста-
вят в държавното лесничейство втория екзем-
пляр от документите по ал. 7 и 8 в 3-дневен
срок от издаването им, придружени с опис.
Описът се заверява от упълномощен със за-
повед на директора служител на държавното
лесничейство.”
8. Досегашната ал. 8 става ал. 10.
§ 74. В чл. 96 се правят следните изменения
и допълнения:
1. Алинеи 1 и 2 се изменят така:
“(1) Държавното лесничейство издава поз-
волителни за сеч и извоз до временен склад,
изготвени по образец, както следва:
1. за държавните гори—на ползвателя или
на длъжностно лице, оправомощено от дирек-
тора на държавното лесничейство;
2. за горите—собственост на физически лица,
на юридически лица или на общини—на собст-
веника или на упълномощено от него лице.
(2) В позволителното за сеч и извоз до вре-
менен склад се определят сроковете за сеч и
извоз, като позволително се издава за всяко
насаждение или имот поотделно.”
2. Алинея 6 се изменя така:
“(6) Продължаването на сроковете за сеч и
извоз до временен склад се разрешава въз осно-
ва на заявление, подадено не по-късно от 10 дни
преди изтичането на сроковете, както следва:
1. от държавното лесничейство—за горите—
държавна собственост;
2. от лицето, на което е издадено позволи-
телното—за горите—собственост на физичес-
ки лица, на юридически лица или на общини.”
3. Алинея 8 се изменя така:
“(8) Общият срок за сеч и извоз за едно на-
саждение от държавните и общинските гори не
може да бъде по-дълъг от 18 последователни
месеца.”
4. Създава се нова ал. 9:
“(9) Позволителните за сеч и извоз до вре-
менен склад се издават на основание на утвър-
ден от държавното лесничейство технологичен
план по образец.”
5. Създава се нова ал. 10:
“(10) Технологичният план по ал. 9 се изгот-
вя от ползвателя на дървесина, съгласува се със
собственика на гората и се утвърждава от ди-
ректора на държавното лесничейство.”
6. Създават се ал. 11—14:
“(11) Когато при извършване на сечта и из-
воза се налагат промени на утвърдения техно-
логичен план, измененията се одобряват от
директора на държавното лесничейство.
(12) Въз основа на издаденото позволително
по ал. 1 на ползвателите по чл. 57, ал. 9 и 10 от
Закона за горите се издава позволително за сеч
по образец.
(13) Извозът от склад на отсечената и скла-
дирана дървесина на ползвателите по чл. 59, ал. 9
и 10 от Закона за горите се извършва след изда-
ване на позволително за извоз по образец.